高宗皇帝舞劍賦御書贊
作者：岳珂
朝代：宋

paragraphs: 維中興，焯人文。
燀皇靈，即清燕。
垂翰墨，光日星。
揖怒蛙，市駿骨。
期混并，寫古作。
示休寵，作豪英。
臣有劍，淬三河。
包兩京，舞絕世。
抉浮雲，開太清。
帝有訓，誓臣節。
式欽承，誰掣肘。
起奮袖，憤裂纓。
鬰干將，在寶匣，長悲鳴。
後百年，血郅支，鍔尚腥。
刻斯贊，表帝心，傳龍庭。